Amurka ta tsayar da ranar mayar da Ofishinta birnin Qudus - Duniya - RFI
Amurka Isra'ila Palestine
Amurka ta tsayar da ranar mayar da Ofishinta birnin Qudus
Daga Azima Bashir Aminu wanda aka wallafa 23-02-2018 Wanda aka canza zuwa 23-02-2018 A 20:49
美国总统特朗普与地方官员会面。2018-02-22 Tun bayan wancan mataki na Trump ne Mahmud Abbas ke ci gaba da neman amincewar manyan kasashen Duniya da kuma majalisar dinkin duniya wajen ganin sun mara baya ga zamowar Palasdinu kasa mai cin gashin kanta. 路透社。
Shugaban kasar Amurka Donald Trump ya ce kasar za ta kammala mayar da Ofishin jakadancinta na Isra'ila zuwa birnin Kudus a cikin watan Mayun shekarar nan, dai dai da lokacin da Isra'ilan za ta yi bikin cikarta shekaru 70 da kafuwa.
Tuni dai shugabannin Falasdinawa suka yi tir da matakin tare da bayyana shi a matsayin babbar barazana ga zaman lafiyar yankin Larabawa.
Kafin yanzu dai Amurkar ta sanar da shekarar 2019 a matsayin lokacin da za ta yi aikin mayar da ofishin na ta birnin Qudus sai dai kuma sauyawar a cewar shugabannin Falasdinawa baya rasa nasaba da kokarin da Jagoran Falasdinawan Mahmud Abbas ke ci gaba da yi na ganin duniya ta amince da Falasdinu a matsayin kasa.
A watan Disamban bara ne dai shugaban Amurka Donald Trump ya yi kunnen kashi tare da ayyana birnin na Kudus a matsayin babban birnin Isra'ila maimakon Tel Aviv, duk kuwa da kin amincewar manyan kasashen duniya dama majalisar dinkin duniya.
Ko da yake dai Trump din ya ce matakin baya da nufin haddasa rikici tsakanin bangarorin biyu masu gaba da juna, sai dai kuma a zahiri batun na da nasaba da kara tunzura Falasdinawa a dai dai lokacin da Isra'ilan ke ci gaba da mamaye musu yankuna.
Tun bayan wancan mataki na Trump ne Mahmud Abbas ke ci gaba da neman amincewar manyan kasashen Duniya da kuma majalisar dinkin duniya wajen ganin sun mara baya ga zamowar Palasdinu kasa mai cin gashin kanta.
Ko a ranar Talatar makon nan ma, Mahmud Abbas yayin jawabinsa gaban Majalisar Dinkin Duniya ya bukaci samarwa da Falasdinu kujerar din-din-din a majalisar, yayinda a bangare guda kuma ya nemi gudanar da wata tattaunawar sulhu da za ta kai ga kafa kasar Falasdinu.
Amurka za ta katse tallafinta a …